Die profesie van Joël 2:28 word algemeen op die voorkoms van val in die Gees toegepas. Daar word gesê dat dit die Heilige Gees se spesifieke werkswyse vir die laaste dae is, daarom was dit nie voorheen bekend nie. Kritici van die beweging word gewaarsku dat hulle nie die Heilige Gees se werk moet probeer teëstaan nie, daarom huiwer baie mense om selfs ‘n basiese Skriftoets op hierdie vreemde verskynsel toe te pas.
Tweedens is daar dié wat val en vir vyf tot tien minute lank bly lê. Hulle is in ‘n transtoestand waarin hulle wél van stemme en mense rondom hulle bewus. ‘n Heerlike gevoel van vrede en blydskap word ervaar, maar vir hulle is dit ‘n ervaring buite die liggaam, wat hulle as die teenwoordigheid van God verstaan.